สวัสดีค่ะ พอดีมีจุดแดงๆ เหมือนจุดขี้แมลงวันขึ้นที่ร่างกายไม่ได้เป็นตุ้ม เช่น แขนขึ้นมาที่ละจุด ตอนนี้ตามแขนก็มีหลายจุดมาก พอนานไปจากจุดแดงก็เป็นจุดออกสีน้ำตาล ตอนนี้เริ่มขึ้นมาที่หน้าแล้วค่ะ อยากทราบว่าเกิดจากอะไร แล้วเป็นอันตรายอะไรไหมค่ะ ขอบค่ะ
สวัสดีค่ะ อาการมีจุดแดงๆขึ้นตามแขนหลายๆจุดดังกล่าวมานั้น อาจจะเกิดจาก จุดเลือดออกใต้ชั้นผิวหนัง จากการกระแทก มีเส้นเลือดฝอยแตก หรือมีเกล็ดเลือดหรือการแข็งตัวของเลือดผิดปกติ สาเหตุอื่นๆเช่น การมีผื่นผิวหนังอักเสบจากภูมิแพ้ การแพ้สัมผัส แต่มักเป็นลักษณะผื่นแดงมากกว่าการเป็นจุดๆ หรือการถูกแมลงกัด เป็นต้นหากจุดดังกล่าว มีจำนวนมาก เป็นลุกลามหลายตำแหน่ง เห็นชัดเจนนั้น ควรไปพบแพทย์เพื่อตรวจเพิ่มเติม ให้ได้การวินิจฉัยที่แน่ชัดต่อไปในเบื้องต้นไม่ไปแกะเกาบริเวณที่เป็น ระวังการกระทบกระแทกที่บริเวณดังกล่าว ใช้น้ำเปล่าสะอาดล้างภายนอก รักษาความสะอาดที่ผิวหนังให้ดี